**Dnevni red, predlogi sklepov in utemeljitve predlogov za**

**20. skupščino družbe**

**JAVOR PIVKA, lesna industrija, d.d. – v likvidaciji,**

1. **Otvoritev skupščine, ugotovitev sklepčnosti in izvolitev organov skupščine**

**Uprava predlaga sprejem sklepa**: Ugotovi se sklepčnost skupščine. Izvolijo se organi skupščine po predlogu likvidacijskega upravitelja(v nadaljevanju uprava).

**Predlog uprave**: za predsednika skupščine se imenuje odvetnik Matija Jamnik iz Odvetniške pisarne Jamnik d.o.o. iz Ljubljane. Za preštevalca glasov se imenujeta Milka Smrdelj Topić in Gregor Česnik. Na skupščini je navzoča notarka Marina Ružič Tratnik iz Ljubljane.

**Utemeljitev predloga**: Za predsednika skupščine naj se izvoli Matija Jamnik iz Odvetniške pisarne Jamnik d.o.o. iz Ljubljane. Za preštevalca se imenujeta predlagana,ki sta bila predhodno zaposlena na vodilnih mestih v družbi ter še vedno pogodbeno sodelujeta s Javor d.d. v likv. Notarka skupščini prisostvuje zaradi potrditve sklepov skupščine, v skladu s členom 304/I Zakona o gospodarskih družbah (ZGD-1).

Predlagatelj:

Likvidacijski upravitelj Javor d.d. v likv.

Šilc in partnerji d.o.o.

Poobl. Šilc Milan

**2.Zaključek likvidacijskega postopka in začetek postopka poenostavljene prisilne poravnave**

**Uprava predlaga sprejem sklepa:**:Likvidacijski postopek se zaključi,likv. upravitelju Šilc in partnerji d.o.o. se podeli razrešnica,podjetje v nazivu nima več dodatka( v likvidaciji), potrdi se začetek postopka poenostavljene prisilne poravnave in imenuje se Šilc in partnerji d.o.o. za vodenje postopka poenostavljene prisilne poravnave.

**Utemeljitev predloga**:Uprava je v okviru ZFPPIPP ter v korist upnikov prijavila postopek poenostavljene prisilne poravnave,ki omogoča poplačilo upnikov več kot v stečajnem postopku.Istočasno ne morata teči postopka v okviru ZGD-1 ter v okviru ZFPPIPP.Zato se postopek prostovoljne likvidacije zaključi s sklepom skupščine, likv. upravitelju se podeli razrešnico,v imenu družbe ni več dodatka« v likvidaciji«.Za vodenje postopka poenostavljene prisilne poravnave se imenuje Šilc in partnerji d.o.o.,ki je že predhodno vodila likvidacijski postopek v družbi.

Predlagatelj:

Likvidacijski upravitelj Javor d.d. v likv.

Šilc in partnerji d.o.o.

Poobl. Šilc Milan

**3.Spremeba statuta**

**Uprava predlaga sprejem sklepa**:V statutu se člen 1.člen 3.odst(1.3) spremeni in glasi: Sedež podjetja je Ljubljana,Celovška cesta 268.Vsi ostali členi statuta ostanejo nespremenjeni.

**Utemeljitev predloga:**sedež družbe se nahaja na lokaciji,kjer niso zagotovljeni osnovni pogoji za poslovno delovanje(voda,elektrika,ogrevanje,kanalizacija)Novi naslov Ljubljana,Celovška 268 je v lasti družbe.

Predlagatelj:

Likvidacijski upravitelj Javor d.d. v likv.

Šilc in partnerji d.o.o.

Poobl. Šilc Milan

**4.Seznanitev z Načrtom finančnega prestrukturiranja**

**Uprava predlaga sprejem sklepa**: Skupščina se seznani z Načrtom finančnega prestrukturiranja.

**Utemeljitev predloga**: zaradi trenutke ekonomske situacije je uprava pripravila Načrt finančne organizacije kot obvezen dokument v postopku poenostavljene prisilne poravnave, ki ga je Okrožno sodišče v Kopru začelo na predlog uprave (,sklep o uvedbi in dopolnitvi dokumentacije postopka je bil izdan 5.10.2015;sklep o začetku je bil izdan 11.11.2015,prekinjen postopek od 8.12.2015 do 11.04.2016 zaradi nepravnomočnega postopka stečaja,dopolnjen seznam terjatev upnikov objavljen na AJPES 25.04.2016)

Predlagatelj:

Likvidacijski upravitelj Javor d.d. v likv.

Šilc in partnerji d.o.o.

Poobl. Šilc Milan

**5.Zmanjšanje osnovnega kapitala družbe**

**Uprava predlaga sprejem sklepa**: Upravi se naloži, da v 15 dneh po datumu te skupščine pripravi projekt, v katerem opredeli pogoje za zmanjšanje osnovnega kapitala družbe na 25.000,00 EUR zaradi pokrivanja izgube.

Upravi se naloži, da skliče novo skupščino, ki bo izvedena najkasneje do 13.07. 2016 in na kateri bodo delničarji odločali o poenostavljenem zmanjšanju osnovnega kapitala družbe.

**Utemeljitev predloga**: Zaradi izgub v preteklih poslovnih letih-izgube nastale zaradi finančnih odhodkov ter v tekočem letu-izguba nastala zaradi prevrednotenja nepremičnin in naložb, je potrebno osnovni kapital družbe zmanjšati na najnižjo vrednost, ki jo še dopušča ZGD-1, to je 25.000,00 EUR. Uprava predlaga poenostavljeno zmanjšanje osnovnega kapitala, saj so zanj izpolnjeni vsi pogoji iz 372. člena ZGD-1.

Predlagatelj:

Likvidacijski upravitelj Javor d.d. v likv.

Šilc in partnerji d.o.o.

Poobl. Šilc Milan

**6.Povečanje osnovnega kapitala družbe s stvarnimi vložki – konverzija terjatev in z denarnimi vložki**

**Uprava predlaga sprejem sklepa**: Upnike z ločitveno ali izločitveno pravico in navadne upnike družbe se pozove, da konvertirajo svoje terjatve do družbe v kapital družbe na osnovi menjalnega razmerja 1 EUR terjatve v 1 EUR kapitala. Delničarje se pozove, da prevzamejo nove delnice (deleže) z vplačilom denarnih vložkov.

Upniki in delničarji morajo svojo pripravljenost na konverzijo terjatev v kapital družbe, delničarji pa pripravljenost na prevzem (vpis) novih delnic izraziti v pisni obliki, z izrecno, nepogojno in zavezujočo izjavo, ki jo morajo s priporočeno poštno pošiljko poslati na naslov JAVOR PIVKA, lesna industrija, d.d. – v likvidaciji, Kolodvorska cesta 9a, Pivka. Delničarji morajo poleg tega v izjavi navesti tudi predlagani znesek denarnega vložka. Navedeno izjavo mora družba prejeti najkasneje do 22.06 2016; kasneje prispele izjave se ne upoštevajo.

Upravi se naloži, da skliče novo skupščino, ki bo izvedena najkasneje do 13.07. 2016 in na kateri bodo delničarji odločali o povečanju osnovnega kapitala s stvarnimi vložki (konverzijo terjatev) in z denarnimi vložki.

**Utemeljitev predloga**: v Načrtu finančne reorganizacije je kot eden od ukrepov finančne reorganizacije predvideno tudi povečanje osnovnega kapitala, in sicer s stvarnimi vložki, to je s konverzijo terjatev v kapital (namenjeno upnikom družbe) ter z denarnimi vložki (namenjeno obstoječim delničarjem). S konverzijo terjatev in denarnimi vložki v kapital se zagotovi kapitalsko ustreznost ter se odpravil položaj, v katerem lahko družba zaradi neporavnanih zapadlih obveznosti (in njihovih posledic, kot so npr. izvršilni in pravdni postopki) posluje le v omejenem obsegu. Ker je potrebno najprej preveriti pripravljenost upnikov in delničarjev za konverzijo terjatev oz. z vpis novih delnic, je uprava predvidela še eno dodatno skupščino; na isti skupščini bodo delničarji odločali tudi o zmanjšanju osnovnega kapitala.

Predlagatelj:

Likvidacijski upravitelj Javor d.d. v likv.

Šilc in partnerji d.o.o.

Poobl. Šilc Milan

JAVOR PIVKA, lesna industrija, d.d. v likvidaciji

Likvidacijski upravitelj:

Šilc in partnerji d.o.o.

Poobl. Šilc Milan